ان اؤلومجول یولوخوجو/بولاشیجی خسته‌لیگین ورم(سل، توبرکلوز، اینجه خسته‌لیگی) اولدوغو آچیقلاندی.
دونیا ساغلیق هؤرگوتو، خسته‌لییه قارشی فوری تدبیرلرین گؤرولمه‌سی چاغریسی ائتدی.
هؤرگوتون اینترنت سایتین‌دا یاییملانان راپورا گؤره، ورمین یاییلماسینی اؤنلمه یولونداکی قلوبال چابالارا باخمایاراق، یالنیز ۲۰۱۷ده ۱۰ میلیون اینسان ور‌م اولدو، آرالارین‌دان ۱.۶ میلیونو حیاتینی ایتیردی.
بونون یانین‌دا، اورتاق چابالار سایه‌سین‌ده ۲۰۰۰دن بو یانا ۵۴ میلیون اینسانین حیاتینین قورتولدوغو خاطیرلادیلیرکن، یئنی اولقو ساییسینین هر ایل یوزده ۲ آزالدیغی بیلدیریلدی.
آنجاق ورم خستلیگینین، ایدزی گئری‌ده بوراخاراق بوتون انفکسیونلار آراسین‌دا ان تهلوکه‌لی اولماغا داوام ائتدیگی قید ائدیلدی.
هؤرگوت، آشاغی و اورتا گلیرلی اؤلکه‌لرین تکجه بو ایل، ورمین قارشی‌سینین آلینماسی و معالیجه‌سی اوچون ۳.۵ میلیون دلارا احتیاج دویدوغونو، ایلگیلی تدبیرلرین واختین‌دا آلینماماسی دورومون‌دا دا ۲۰۲۲یه قدر بو میقدارین هارداسا ایکییه قاتلانابیله‌جگینی بیلدیردی.
هؤرگوتدن وئریلن آچیقلامادا، روسیادا ور‌مه قارشی مباریزه‌نین ائتکینلشمه‌سی سایه‌سین‌ده، اولقو ساییسینین یوزده ۵، اؤلوم ساییسینین ایسه یوزده ۱۳ آزالدیغی قید ائدیلدی.
متخصصلرین گؤروشونه گؤره اساس پروبلئم، دیرنج‌لی ور‌می توتان اینسان ساییسینین گئتدیکجه آرتماسی. بو خسته‌لر، ور‌م معالیجه‌سین‌ده اساس درمان اولان ریفامپیسینه جاواب وئرمیر.
راپوردا آیریجا هر ۴ نفردن بیرینین پتانسیل ور‌م انفکسیونو داشیییجی اولدوغو بیلدیریلیر.
